Νοϊμπράντενμπουργκ

Το Νοϊμπράντενμπουργκ (Νέο Βρανδεμβούργο, γερμανικά: Neubrandenburg) είναι μια πόλη στο νοτιοανατολικό Μεκλεμβούργο-Πομερανία της Γερμανίας. Βρίσκεται στην όχθη της λίμνης Τόλενζεζε και αποτελεί το αστικό κέντρο της περιοχής των Λιμνών του Μεκλεμβούργου. Στις 31 Δεκεμβρίου 2018 είχε πληθυσμό 64.086 κατοίκων.

Η πόλη είναι διάσημη για την πλούσια μεσαιωνική κληρονομιά της τούβλινης γοτθικής αρχιτεκτονικής. Χαρακτηριστικό δείγμα είναι η Εκκλησία της Συναυλίας, έδρα της τοπικής φιλαρμονικής, και ιδιαίτερα το αμυντικό τείχος της πόλης, το καλύτερα διατηρημένο τείχος του κόσμου. Είναι γνωστή και ως η πόλη των "τέσσερων πυλών". Ανήκει στην Ευρωπαϊκή οδό της τούβλινης γοτθικής αρχιτεκτονικής, μια διαδρομή που καλύπτει τμήματα επτά χωρών της Βαλτικής Θάλασσας.

Από το 2011 το Νοϊμπράντενμπουργκ είναι η πρωτεύουσα της επαρχίας Μεκλενμπούργκισε Ζένπλατε. Είναι η τρίτη μεγαλύτερη πόλη και ένα από τα κύρια αστικά κέντρα στο Μεκλεμβούργο-Δυτική Πομερανία. Η πόλη είναι οικονομικός κόμβος για την οικονομία της βορειοανατολικής Γερμανίας, έχοντας χαμηλή ανεργία, υψηλό εισόδημα για τα δεδομένα της χώρας και πυκνότητα πληθυσμού, καθώς και ΑΕΠ σε σχέση με το μέγεθος του. Οι πλησιέστερες μεγάλες πόλεις είναι το Ρόστοκ και οι μητροπόλεις του Στσέτσιν στη Πολωνία, του Βερολίνου και του Αμβούργου. Από το 1991, στο Νοϊμπράντενμπουργκ εδρεύει πανεπιστήμιο εφαρμοσμένων επιστημών.

Ιστορία 

Οι πρώτοι χριστιανοί μοναχοί στην περιοχή ήταν μέλη του τάγματος των Προμονστρατενσιανών στη μονή Μπρόντα, ένα μοναστήρι κατά μήκος της ακτής (το οποίο χτίστηκε περίπου το 1240). Η ίδρυση της πόλης του Νοϊμπράντενμπουργκ πραγματοποιήθηκε το 1248, όταν ο Βαρώνος του Βρανδεμβούργου αποφάσισε να χτίσει ένα οικισμό στο βόρειο τμήμα του φέουδου του, δίνοντας ως όνομα το όνομα της πόλης του Βρανδεμβούργου στα νότια. Το 1292 η πόλη και η γύρω περιοχή έγινε μέρος του Μεκλεμβούργου.

Η πόλη άκμασε ως εμπορικό κέντρο μέχρι την εκδήλωση του Τριακονταετούς Πολέμου (1618-48), όταν η σημασία της πόλης χάθηκε λόγω του πολέμου. Κατά τη διάρκεια της δραματικής προέλασης του σουηδικού στρατού υπό τον βασιλιά Γουσταύο Β΄ Αδόλφο στη Γερμανία, η πόλη έγινε σουηδικό στρατόπεδο, αλλά οι δυνάμεις της Καθολικής Συμμαχίας την ανακατέλαβαν το 1631. Κατά τη διάρκεια αυτής της εκστρατείας έγινε πλέον γνωστό ότι οι καθολικές δυνάμεις εκτέλεσαν πολλούς παραδιδόμενους Σουηδούς και Σκωτσέζους στρατιώτες. Η πόλη, ως εκ τούτου, έπαιξε ένα ασυνείδητο ρόλο στην κλιμάκωση της βίας σε ένα σκληρότατο και μακροχρόνιο πόλεμο.

Κατά τη διάρκεια του Δευτέρου Παγκοσμίου Πολέμου, κοντά στην πόλη βρισκόταν το στρατόπεδο αιχμαλώτων πολέμου Στάλαχ 2-Α. Το 1945, λίγες ημέρες πριν το τέλος του Δευτέρου Παγκοσμίου Πολέμου, το 80% της παλιάς πόλης πυρπολήθηκε από τον Κόκκινο Στρατό και αυτοκτόνησαν περίπου 600 άτομα. Από τότε, τα περισσότερα κτίρια ιστορικής σημασίας έχουν ξαναχτιστεί από την αρχή. Το Νοϊμπράντενμπουργκ ήταν το διοικητικό κέντρο του ομώνυμου μπετσίρκ (επαρχία) της Ανατολικής Γερμανίας από το 1952 έως το 1990.

Αξιοθέατα και μνημεία 
Το Νοϊμπράντενμπουργκ έχει διατηρήσει το μεσαιωνικό τείχος του, στο σύνολο του. Έχει ύψος 7 μέτρων και περίμετρο 2.3 χιλιομέτρων. Η πόλη έχει διατηρήσει ακέραιο το μεσαιωνικό τείχος του. Έχει τέσσερις πύλες, χτισμένες σε τούβλινο γοτθικό ρυθμό, χτισμένες τον 14ο και 15ο αιώνα.

Μια εντυπωσιακή πύλη στο Νοϊμπράντενμπουργκ είναι η πύλη Στάργκαρντερ, η οποία απεικονίζεται παρακάτω.Ένα άλλο σημείο ενδιαφέροντος στην πόλη είναι η Εκκλησία της Αγίας Μαρίας (Εκκλησία της Συναυλίας). Ολοκληρώθηκε το 1298 και άντεξε μέχρι το 1945, όταν πυρπολήθηκε από τους προελαύνοντες Σοβιετικούς. Σήμερα έχει αναστηλωθεί και από το 2001 είναι χώρος συναυλιών. Η αναμόρφωση του έγινε υπό την καθοδήγηση του φινλανδού Πέκκα Σάλμινεν. 

Το ψηλότερο πολυόροφο κτίριο στην πόλη είναι ο Οίκος του Πολιτισμού και της Εκπαίδευσης, ο οποίος εγκαινιάστηκε το 1965 και έχει ύψος 56 μέτρων. Το παρατσούκλι του κτιρίου είναι "πολιτιστικό δάχτυλο", γερμ. Kulturfinger.

Άλλο ένα σημείο ενδιαφέροντος είναι το περιφερειακό μουσείο του Νοϊμπράντενμπουργκ.

Εκπαίδευση 

 Πανεπιστήμιο Εφαρμοσμένων Επιστημών του Νοϊμπράντενμπουργκ
 Τρία μεγάλα σχολεία δευτεροβάθμιας εκπαίδευσης

Αθλητισμός 
Το Νοϊμπράντενμπουργκ είναι γνωστό ως πόλη των αθλημάτων (μεταγραφή του γερμανικού ονόματος: Σπόρστατ, γερμ. Sportstadt). Απ'την πόλη κατάγονται ολυμπιονίκες στο κανό, όπως οι Αντρέας Ντίτμερ και Μάρτιν Χόλσταϊν, ολυμπιονίκες στη δισκοβολία και τη σκοποβολή όπως οι Άστριντ Κούμπερνους, Ραλφ Μπάρτελς, Φράνκα Ντιτς, ενώ η Κατρίν Κράμπε είναι ολυμπιονίκης στο τρέξιμο. Στο Νοϊμπράντενμπουργκ, οι Γιούργκεν Σουλτ (1986) και Γκαμπριέλε Ράινς (1988) κατέρριψαν δύο παγκόσμια ρεκόρ δισκοβολίας. Το Γιάνσταντιον, το στάδιο Γιάνσπορτφορουμ, το Σταντχάλλε και άλλα γειτονικά αθλητικά πάρκα προσφέρονται για άσκηση και διεξαγωγή μεγάλων αθλητικών και πολιτιστικών εκδηλώσεων. Στην πόλη βρίσκεται και ένα ειδικευόμενο αθλητικό σχολείο, το Αθλητικό Γυμνάσιο του Νοϊμπράντενμπουργκ, γερμ. Sportgymnasium Neubrandenburg.

Αδελφές πόλεις 

Κολιένο, Ιταλία – από το 1965
 Φλένσμπουργκ, Σλέσβιχ-Χόλσταϊν, Γερμανία – από το 1987
Γκλάντσαξ, Δανία – από το 1990
Κόσαλιν (γερμανικά: Köslin - Κέσλιν), Πολωνία – από το 1974
 Ναζαρέτ, Ισραήλ – από το 1998
 Νεβέρ, Γαλλία – από το 1973
 Πιτραζαβότσκ, Ρωσία – από το 1983
Βιλζιίφ, Γαλλία – από το 1966
Γιανγκτσόου, Κίνα – από το 1999

Παραπομπές

Χρονικά 
 (στα γερμανικά) Γκότλομπ φον Χάκε (γερμανικά: Gottlob von Hacke): Geschichte der Vorderstadt Neubrandenburg. Vol. I: Vom Jahr 1248 bis 1711 (no further volume did appear). Νοϊμπράντενμπουργκ, 1783 (σε ηλεκτρονική μορφή)
 (στα γερμανικά) Φραντς Μπολ (γερμανικά: Franz Boll): Chronik der Vorderstadt Neubrandenburg. Νοϊμπράντενμπουργκ, 1875. (ανατυπώθηκε αρκετές φορές)
 (στα γερμανικά) Βίλελμ Άλερς (γερμανικά: Wilhelm Ahlers): Historisch-topographische Skizzen aus der Vorzeit der Vorderstadt Neubrandenburg. Νοϊμπράντενμπουργκ, 1876. (ανατυπώθηκε αρκετές φορές)
 (στα γερμανικά) Καρλ Βεντ (γερμανικά: Karl Wendt): Geschichte der Vorderstadt Neubrandenburg in Einzeldarstellungen. Νοϊμπράντενμπουργκ, 1922. (ανατυπώθηκε το 1984)

Σημειώσεις

Εξωτερικοί σύνδεσμοι 

 
  (γερμανικά, αγγλικά)
 Λήμμα της εγκυκλοπαίδειας Μπριτάνικα για το Νοϊμπράντενμπουργκ

Πόλεις του Μεκλεμβούργου-Δυτικής Πομερανίας